Legal Document

Category: 872

Text:
6. ΒΑΣΙΛΙΚΟΝ ΔΙΑΤΑΓΜΑ της 14/16 Φεβρ. 1950 Περί επεκτάσεως εις Δωδεκάνησον της ισχύος των διατάξεων του Α.Ν. 536/1945 «περί ρυθμίσεως των αποδοχών του Ορθοδόξου Εφημεριακού Κλήρου της Ελλάδος, του τρόπου πληρωμής αυτών και περί καλύψεως της σχετικής δαπάνης. Έχοντες υπ’ όψει τας διατάξεις του Ν.Δ. 1062/1949 «περί επεκτάσεως εις Δωδεκάνησον της Νομοθεσίας του Υπουργείου Θρησκευμάτων και Εθνικής Παιδείας» ως και την υπ’ αριθ. 84/1950 σύμφωνον γνώμην του Συμβουλίου της Επικρατείας, προτάσει των επί των Θρησκευμάτων και Εθνικής Παιδείας και Οικονομικών Υπουργών, απεφασίσαμεν και διατάσσομεν: Άρθρον μόνον.-Επεκτείνεται εις Δωδεκάνησον η ισχύς των διατάξεων του Α.Ν. 536/1945 «περί ρυθμίσεως των αποδοχών του Ορθοδόξου Εφημεριακού Κλήρου της Ελλάδος, του τρόπου πληρωμής αυτών και περί καλύψεως της σχετικής δαπάνης», εξαιρέσει των αφορωσών εις την ενοριακήν εισφοράν των άρθρ. 3 έως 10 αυτού. Εις τον επί των Θρησκευμάτων και Εθνικής Παιδείας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ.106(β) 304-134